
Nr.8
10.p.
Par finanšu līdzekļu piešķiršanu dzīvokļa Parka ielā 14-48 (Olainē) remontam

Tiek dots vārds: Andrim Bergam
Ar Olaines novada pašvaldības domes 2026.gada 27.jūlija sēdes lēmumu “Par dzīvokļa īpašuma Parka iela 14-48 (Olainē) dāvinājumu Olaines novada pašvaldībai” pieņemts no Fiziskas personas dāvinājums – dzīvokļa īpašums Parka iela 14-48, Olainē, Olaines novadā (kadastra numurs 80099000200) (vienistabas dzīvoklis 41.30 kv.m platībā un pie dzīvokļa īpašuma piederošā kopīpašuma mājas domājamā daļa - 413/25849). Dzīvokļa īpašuma tiesības tiek ierakstītas zemesgrāmatā uz pašvaldības vārda.

Pamatojoties uz 23.07.2026. VISPĀRĪGĀ VIENOŠANĀS Nr. ONP 2026/35 “Par atjaunošanas, pārbūves un remontdarbu veikšanu Olaines novada pašvaldības īpašumiem”, Pašvaldība saņēma 3 piedāvājumus dzīvokļa remontam (atjaunošana):

1) SIA “Prizma projekts”, reģistrācijas numurs 43603066480, būvniecības koptāme               EUR 14049.61, PVN EUR 2950.42, kas kopā sastāda EUR 17000.03;

2) SIA “FILO Būve”, reģistrācijas numurs 40203292463, būvniecības koptāme                    EUR 16309.04, PVN EUR 3424.90, kas kopā sastāda EUR 19733.94;

3) SIA “DLB Engineering”, reģistrācijas numurs 43603090872, būvniecības koptāme EUR 18100.00, PVN EUR 3801.00, kas kopā sastāda EUR 21901.00.
Saskaņā ar:

Publiskas personas finanšu līdzekļu un mantas izšķērdēšanas novēršanas likuma 6.2 panta pirmo daļu, publiskas personas nekustamā īpašuma pārvaldīšana ir šā īpašuma valdītāja uzdevums, kas ietver pienākumu nodrošināt nekustamā īpašuma lietošanu un uzturēšanu (fizisku saglabāšanu visā tā ekspluatācijas laikā) atbilstoši normatīvo aktu prasībām un veicināt tā uzlabošanu;

likuma “Par palīdzību dzīvokļa jautājumu risināšanā” 16.panta:

pirmo daļu, dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai;

trešo daļu, dzīvošanai derīga dzīvojamā telpa ir apgaismojama, apkurināma telpa, kas piemērota cilvēka ilglaicīgam patvērumam un sadzīves priekšmetu izvietošanai, kā arī atrodas dzīvojamā mājā, kura atbilst Būvniecības likuma 9. panta 1., 2. un 4. punktā noteiktajām prasībām (mehāniskā stiprība un stabilitāte; 2) ugunsdrošība; 4) lietošanas drošība un vides pieejamība);

Dzīvojamo telpu īres likuma 18.panta trešo daļu, izīrētājam, ciktāl tas ir no viņa atkarīgs, ir pienākums uzturēt dzīvojamo māju, kurā izīrēta dzīvojamā telpa, un nodrošināt tās ekspluatāciju (fizisku saglabāšanu visā tās ekspluatācijas laikā) atbilstoši normatīvo aktu prasībām, lai īrnieks varētu dzīvojamo telpu izmantot dzīvošanai un gūt no tās visu to labumu, ko viņam ir tiesības saņemt saskaņā ar dzīvojamās telpas īres līgumu;

likuma “Civillikums. CETURTĀ DAĻA. Saistību tiesības” 2134.pantu, izīrētājam vai iznomātājam jānodod lieta īrniekam vai nomniekam ar visiem tās piederumiem un tādā stāvoklī, ka pēdējais var no tās iegūt visu to labumu, kādu viņam bijusi tiesība no tās sagaidīt;

Olaines novada domes 2020.gada 28.oktobra noteikumu Nr.NOT4/2020 “Olaines novada pašvaldības nekustamā īpašuma pārvaldīšanas kārtība”:

6.punktu,  Īpašuma pārvaldīšanas principi ir:

6.1.uzturēt Īpašumu saskaņā ar normatīvo aktu prasībām,  īstenojot pārvaldīšanas procesu un izvēloties optimālas pārvaldīšanas darba metodes, nodrošinot Īpašuma lietošanas īpašību (kvalitātes) saglabāšanu tā  ekspluatācijas laikā, kā arī sabiedrības un personas drošības vai veselības aizskāruma  nepieļaujamību; 

6.2. veicināt Īpašuma pārvaldīšanas procesā  Īpašuma saglabāšanu un uzlabošanu, tajā skaitā vides kvalitātes saglabāšanu atbilstoši Olaines novada domes (turpmāk – Dome) piešķirtiem finanšu līdzekļiem; 

6.3. nodrošināt atbilstoši noteiktajam nekustamā īpašuma lietošanas mērķim, Īpašuma efektīvu un ekonomiski lietderīgu izmantošanu, ievērojot normatīvajos aktos noteiktās vides aizsardzības un citas prasības.









Ievērojot iepriekš minēto, Finanšu komitejas 2026.gada 19.augusta sēdes protokolu Nr.8, Olaines novada domes 2020.gada 28.oktobra noteikumu Nr.NOT4/2020 “Olaines novada pašvaldības nekustamā īpašuma pārvaldīšanas kārtība” 6.punktu un, pamatojoties uz Pašvaldību likuma 10.panta pirmās daļas 19. un 21.punktu, Dzīvojamo telpu īres likuma 18.panta trešo daļu, likuma “Civillikums. CETURTĀ DAĻA. Saistību tiesības” 2134.pantu un likuma “Par palīdzību dzīvokļa jautājumu risināšanā” 16.panta trešo daļu, atklāti balsojot ar 14 balsīm par – A.Bergs, L.Gulbe, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, J.Kuzmins, pret nav, atturas nav, dome nolemj:
1. Piešķirt dzīvokļa īpašuma Parka ielā 14-48, Olainē, Olaines novada, remontam (dzīvokļa atjaunošanai) nepieciešamo finansējamu saskaņā ar SIA “Prizma projekts”, reģistrācijas numurs 43603066480, būvniecības koptāmi EUR 17000.03 (tai skaitā -dzīvokļa atjaunošana EUR 14049.61 un  PVN EUR 2950.42).
2. Uzdot pašvaldības: 
2.1. izpilddirektoram nodrošināt nepieciešamo remontdarbu veikšanu, ievērojot lēmuma 1.punktā noteikto remontdarbu izpildes summu līdz 2026.gada 1.novembrim;

2.2. Finanšu un grāmatvedības nodaļai pēc lēmuma 2.1.apakšpunkta izpildes uz darbu izpildes nodošanas aktu un rēķinu pamata apmaksāt veiktos remontdarbus no pašvaldības budžeta sadaļas 06.100 „Mājokļu attīstība”, EKK 2241.

3. Noteikt kontroli par lēmuma izpildi izpilddirektoram.

Sēdes vadītājs








A.Bergs

